Justinus Kiviloo
Justinas Kivilo (est. Justinus Kiviloo), pasaulietinis vardas Ilmaras Aronas Kivilo (est. Ilmar Aaron Kiviloo, g. 1962 m spalio 16 d. Raploje) – Estijos stačiatikių dvasininkas, Visuotinio Konstantinopolio patriarcho egzarchas Lietuvoje. 2004–2023 m. – Estijos Apaštališkosios Ortodoksų Bažnyčios dvasininkas. Diakonu įšventintas 2004 m. sausį, tarnavo Estijos metropolito Stefano arkidiakonu. 2013 m. gruodžio 1 d. įšventintas į kunigus. Kaip kunigas tarnavo Vendros Šv. Petro ir Šv. Pauliaus parapijoje bei Kihnu Šv. Mikalojaus parapijoje, taip pat buvo kapelionas Viru kalėjime. 2023 m. Konstantinopolio patriarchato Šventojo Sinodo išrinktas Lietuvos egzarchu, 2024 m. sausį atvyko į Lietuvą eiti pareigų.